છેલ્લા દસ વર્ષમાં ડોલરમાં કરેલા રોકાણ કરતાં સેન્સેક્સમાં કરેલું રોકાણ લગભગ બમણું જોવાયું છે. સપ્ટેમ્બર 2008માં એક ડોલર સામે રૂપિયો 44.65ની સપાટીએ હતો તે આજે રૂ.71.85ના સ્તરે છે. એટલે આ ગાળામાં ડોલરના વેલ્યૂએશનમાં 62 ટકાનો વધારો થયો છે. જો સમાન ગાળામાં સેન્સેક્સની સ્થિતિ જોઇએ તો 10 વર્ષ પહેલાં આ જ સમયે સેન્સેક્સ 15,689 હતો તે વધીને છેલ્લે 38,390 રહેતાં 145 ટકા ઊંચકાયો છે. અન્ય એસેટ ક્લાસમાં સોનાના 10 વર્ષ પહેલાં ભાવ 10 ગ્રામે રૂ.15,742 હતા, જે હાલમાં રૂ.31,600ના સ્તરે રહેતાં 100 ટકાનું ધરખમ વળતર બતાવે છે.